Δέσποινα Μπεμπεδέλη

Η Δέσποινα Μπεμπεδέλη (Νέα Σμύρνη, Αθήνα, 10 Φεβρουαρίου 1941) είναι Ελληνίδα ηθοποιός. 

 Βιογραφικά στοιχεία 
Γεννήθηκε στη Νέα Σμύρνη της Αθήνας με καταγωγή από την Κωνσταντινούπολη. Σπούδασε υποκριτική στην Σχολή Θεάτρου του Πέλου Κατσέλη και πιάνο/τραγούδι στο Ωδείο Αθηνών.

Πρώτη εμφάνιση στη σκηνή ήταν στις 15 Οκτωβρίου 1962 στο έργο του Μίκη Θεοδωράκη «Το τραγούδι του Νεκρού Αδελφού» με το Ελληνικό Λαϊκό Θέατρο Μάνου Κατράκη, συγχρόνως συμμετείχε ως σολίστ στις συναυλίες του Θεοδωράκη με το νανούρισμα "Κοιμήσου Αγγελούδι μου" σε στίχους του Κώστα Βίρβου και μουσική του Μίκη Θεοδωράκη. 

Αργότερα συνεργάστηκε με το Θέατρο Τέχνης «Κάρολος Κουν», όπου έμεινε για αρκετά χρόνια και εκεί γνώρισε και τον Κύπριο ηθοποιό Στέλιο Καυκαρίδη όπου το 1966 παντρεύτηκαν  και αργότερα απέκτησαν δύο παιδιά, τον αθλητικογράφο Θεόδωρο και την ηθοποιό Μαριάννα Καυκαρίδου. 

Το 1968 μετακόμισε στην Κύπρο και από τότε ζει και δραστηριοποιείται καλλιτεχνικά εκεί.

Αρχικά συμμετείχε στο Νέο Θέατρο του Βλαδίμηρου Καυκαρίδη. Συνεργάστηκε επίσης με το Θέατρο ΡΙΚ από το 1969 που ιδρύθηκε, μέχρι το 1971 που σταμάτησε τη λειτουργία του. 

Από το 1971 που ιδρύθηκε ο Θεατρικός Οργανισμός Κύπρου (ΘΟΚ) υπήρξε βασικό του στέλεχος επί δυόμιση περίπου δεκαετίες. Η Μπεμπεδέλη εμφανίστηκε με επιτυχία σε διάφορους πρωταγωνιστικούς και άλλους ρόλους σε έργα του ΘΟΚ, όπως την «Εκάβη» του Ευριπίδη, που ανεβάστηκε και στην Επίδαυρο, το «Μάνα κουράγιο» και τον «Κύκλο με την κιμωλία» του Μπρεχτ, την «Αυλή των Θαυμάτων» του Καμπανέλλη κ.ά. 

Στα μέσα της δεκαετίας του 1990 η Δέσποινα Μπεμπεδέλη πήγε στην Ελλάδα και πήρε μέρος σε θεατρικές παραστάσεις, τηλεοπτικές σειρές και κινηματογραφικές ταινίες. Έπαιξε στις τηλεοπτικές σειρές «Περί Ανέμων και Υδάτων» (πλάι στον Θανάση Βέγγο), «Βίος Ανθόσπαρτος», «Αν θυμηθείς τ΄όνειρό μου», «Καθρέφτη, καθρεφτάκι μου» και «Επτά Θανάσιμες Πεθερές». Εμφανίστηκε επίσης στις κινηματογραφικές ταινίες «Ταξίδι στην πρωτεύουσα», «Προς την ελευθερία», «Ο τελευταίος γυρισμός», «Μια αιωνιότητα και μια μέρα» και «Μαύρο λιβάδι».

Ύστερα από μερικά χρόνια παραμονής στην Ελλάδα επέστρεψε και πάλι στην Κύπρο, όπου ξανάρχισε τη συνεργασία της με το Σατιρικό Θέατρο, ενώ συνεργάστηκε και με τον ΘΟΚ. Εμφανίστηκε επίσης σε τηλεοπτικές σειρές ιδιωτικών καναλιών. 

Συνεργάστηκε επίσης με το Ραδιοφωνικό Ίδρυμα Κύπρου τόσο σε τηλεοπτικά θεατρικά έργα, όσο και σε ραδιοφωνικές θεατρικές και άλλες εκπομπές.

Είναι βραβευμένη με το έπαθλο «Μαρίκα Κοτοπούλη», Βραβείο Πολιτιστικής Προσφοράς Τ. Ανθία-Θ. Πιερίδη, ΑΚΕΛ.

Από τον ΘΟΚ: Βραβείο καλλιτεχνικής προσφοράς (1995), Μέγα βραβείο «Μελίνα Μερκούρη», Βραβείο σκηνοθεσίας «Η Γυναίκα της Ζάκυνθος» (Σατιρικό Θέατρο, 2010). Μέγα Βραβείο καλλιτεχνικής προσφοράς (2020).

Στην Ελλάδα: Βραβείο Α΄ Γυναικείου ρόλου:  «Μάνα Κουράγιο», «Χάρολντ και Μωντ» και σε δύο τηλεοπτικές παραγωγές «Βίος Ανθόσπαρτος», «Περί Ανέμων και Υδάτων», 3 βραβεία για τη «Φιλιώ Χαϊδεμένου».

Madame Figaro: Ηθοποιός της χρονιάς (2008 και 2018), Βραβείο συνολικής προσφοράς (2022).

Ίδρυμα «Γυναίκες στον Κινηματογράφο»: Βραβείο Καλλιτεχνικής Προσφοράς (2022).

Το 2010 τιμήθηκε με το Αριστείο Γραμμάτων Τεχνών και Επιστημών από την Κυπριακή Δημοκρατία.

Είναι πρόεδρος του Διοικητικού Συμβουλίου του Σατιρικού Θεάτρου όπου παίζει, σκηνοθετεί και διδάσκει στη Δραματική Σχολή «Βλαδίμηρος Καυκαρίδης».

Το 2024 ερμήνευσε με μοναδικό τρόπο τον ρόλο της Ελληνοκύπριας γυναίκας-συμβόλου στον αγώνα για την τύχη των Αγνοουμένων της Κύπρου, Χαρίτας Μάντολες, στην τηλεοπτική σειρά του Mega Channel, Famagusta.

Στην καριέρα της συνεργάστηκε με διακεκριμένους σκηνοθέτες όπως Γ. Σεβαστίκογλου, Κ. Κουν, Π. Κατσέλη, J. Dassin, Στ. Ντουφεξή, Γ. Μιχαηλίδη, Δ. Χρονόπουλο, A. Visniefski, Heinz-Uwe Haus, S. Rombins, Σπ. Ευαγγελάτο, Βλ. Καυκαρίδη Ε. Γαβριηλίδη, N. Χαραλάμπους, Ν. Καραγέωργο, Σ. Χατζάκη, Α. Αραούζο, Θ. Τερζόπουλο.

Μετράει πάνω από 60 χρόνια υπηρεσίας στην τέχνη της. Οι ρόλοι της στο θέατρο, στην τηλεόραση, στον κινηματογράφο και στο ραδιόφωνο υπερβαίνουν τους 170. 

Αξίζει να σημειωθεί πως η θεατρική πορεία της από το 1962 μέχρι σήμερα είναι ακατάπαυστη σε Κύπρο, Ελλάδα και εξωτερικό.

 Φιλμογραφία 
+ΈτοςΤίτλοςΡόλος1982Στη ζούγκλα της Αθήνας1996Προς την ελευθερία1997Her Violet Garden μητέρα1998Μία αιωνιότητα και μία μέρα μητέρα Αλέξανδρου2008Ο τελευταίος γυρισμόςΜερόπη2009Μαύρο λιβάδι ηγουμένη

 Θεατρικές παραστάσεις 
Κατάλογος βασικών πληροφοριών θεατρικών παραστάσεων, στις οποίες συμμετείχε η Μπεμπεδέλη ως ηθοποιός.

 χρονική περίοδος παράσταση ρόλος εταιρεία παραγωγής θέατρο σκηνοθέτης Ελληνική Θεατρική Περίοδος 1963/1964 Ο παγοπώλης έρχεται Κόρα Θέατρο Τέχνης «Κάρολος Κουν» Θέατρο Τέχνης Κάρολος Κουν - Υπόγειο Κάρολος Κουν Ελληνική Θεατρική Περίοδος 1963/1964 Αχ, αυτά τα φαντάσματα Αρμίντα Μαριδιάνο (λυπημένη ψυχή) Θέατρο Τέχνης «Κάρολος Κουν» Θέατρο Τέχνης Κάρολος Κουν - Υπόγειο Κάρολος Κουν Ελληνική Θεατρική Περίοδος 1964/1965 Ένας μήνας στην εξοχή Κάτια Θίασος Αλέκου Αλεξανδράκη Θέατρο Διάνα Λεωνίδας Τριβιζάς Ελληνική Θεατρική Περίοδος 1997/1998 Άμλετ Γερτρούδη Σύγχρονο Θέατρο Αθήνας Θέατρο Πόρτα Άντριου Βισνέβσκι Ελληνική Θεατρική Περίοδος 2006/2007 Ματωμένος γάμος Μάνα του Γαμπρού Εθνικό Θέατρο της Ελλάδας Θέατρο Κάππα Σωτήρης Χατζάκης Ελληνική Θεατρική Περίοδος 2018/2019 Η θυσία του Αβραάμ Σάρρα Εταιρία Φίλων Δημοτικού Θεάτρου Πειραιά Ωδείο Ηρώδου του Αττικού Ηλίας Μαλανδρής

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
 Παραπομπές 

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης